Tryggve Andersen
Store norske leksikon,Språk og litteratur,Norsk og samisk litteratur,Norges litteratur 1900-1960
Tryggve Andersen var en norsk forfatter. Andersen var romantiker og skildret med forkjærlighet sinnets grenseområder; livsangst, pessimisme og undergangsstemning er sterke motiver i hans diktning. Han er en av de fineste novellister i norsk litteratur, skarpsynt, ironisk, tankeklar og fantasirik, en sikker forteller og en kresen stilist.
Han studerte fra 1885 germansk filologi, orientalsk historie og egyptologi, men ble bortvist fra universitetet på grunn av en sladderhistorie og var noen år kontorist på fogdkontoret i Hamar.Andersen vakte stor oppsikt med novellesyklusen I cancelliraadens dage (1897), som har sitt stoff fra Opplandene i begynnelsen av 1800-tallet, like fremragende som menneskeskildringer, tidsbilder og noveller. Året etter gav han ut en liten samling Digte.I Mod kvæld (1900) skildrer han et moderne sjelesykt menneskes famling etter livsinnhold og trang til likevekt, boken er til en viss grad selvbiografisk og meget dristig komponert.I 1904 kom novellesamlingen Gamle folk, Bispesønnen og andre fortællinger i 1907, Hjemfærd i 1913 og i 1915 Fabler og hændelser. I 1916 kom hans Samlede fortællinger i tre bind. Ulykkes-katten (1919) inneholdt en samling avisartikler.Etter hans død utkom Dagbog fra en sjøreise (1923), skrevet under hans tur med seilskip fra Kapplandet til Nord-Amerika og til London i årene 1902–1903. Les mer i Store norske leksikon Tryggve Andersen i Norsk biografisk leksikon Norges litteraturhistorie Eksterne lenker Høgskolen i Hedmarks forfatterside om Tryggve Andersen Litteratur Bache-Wiig, Harald: "Apokalypse nå! Tryggve Andersens Mot kvæld" i Haugen, Torgeir, red.: Litterære skygger, 1998, 123-41, isbn 82-456-0546-8 Beyer, Edvard: Profiler og problemer, 1966, 59-83 Gierløff, Christian: Tryggve Andersen, 1942 Hougen, Frik: Tryggve Andersens Opplandsfortellinger [...], 1953 Imerslund, Knut, red.: Sine særegne evners træl : om Tryggve Andersens forfatterskap, [2002] («T.A.-bibliografi», av K.J. Tollan og K. Imerslund: 229-35), isbn 82-7518-096-1, Finn boken  Kinck, Hans E.: "En hovmodig digter" i Samtiden 28 (1917), 97-123 Schiff, Timothy: Scenarios of modernist disintegration, 1985, isbn 0-313-24818-4, Finn boken  Skjønsberg, Kari: "Tryggve Andersen" i Edda 58 (1958), 22-37 Villum, Asbjørn: Tryggve Andersen og "I cancellirådens dage", 1931